**মঞ্জুরি নং-৪৬**

**১৪৯-দুর্যোগ ব্যবস্থাপনা ও ত্রাণ মন্ত্রণালয়**

**মধ্যমেয়াদি ব্যয়**

(হাজার টাকায়)

|  |  |  |  |
| --- | --- | --- | --- |
| বিবরণ | বাজেট  ২০2৫-২৬ | প্রক্ষেপণ | |
| ২০২৬-২৭ | 202৭-2৮ |
| পরিচালন ব্যয় |  |  |  |
| উন্নয়ন ব্যয় |  |  |  |
| **মোট** |  |  |  |
|  | | | |
| আবর্তক |  |  |  |
| মূলধন |  |  |  |
| আর্থিক সম্পদ |  |  |  |
| দায় |  |  |  |
| **মোট** |  |  |  |

**১.০ মিশন স্টেটমেন্ট ও প্রধান কার্যাবলি**

**১.১ মিশন স্টেটমেন্ট**

দুর্যোগ ব্যবস্থাপনার সার্বিক সক্ষমতা শক্তিশালীকরণের মাধ্যমে জনগণের, বিশেষ করে দরিদ্র ও দুর্দশাগ্রস্ত জনগোষ্ঠীর ঝুঁকি হ্রাস এবং দুর্যোগ মোকাবিলায় সক্ষম দক্ষ জরুরি সাড়া প্রদান পদ্ধতি প্রতিষ্ঠা করা।

**১.২ প্রধান কার্যাবলি**

1. দুর্যোগ ঝুঁকি হ্রাস, জরুরি সাড়া প্রদান এবং দুর্যোগ ব্যবস্থাপনা সংক্রান্ত আইন, নীতি, বিধিমালা, স্থায়ী আদেশাবলী ও কর্ম পরিকল্পনা প্রণয়ন, হালনাগাদকরণ ও বাস্তবায়ন;
2. জরুরি মানবিক সহায়তা ও পুনর্বাসন সংক্রান্ত নীতি ও পরিকল্পনা প্রণয়ন ও বাস্তবায়ন এবং সকল সামাজিক নিরাপত্তা কর্মসূচির ডাটাবেস প্রস্তুত ও সংরক্ষণ;
3. দুর্যোগ ঝুঁকি হ্রাস পরিকল্পনা প্রণয়ন, প্রশিক্ষণ ও গবেষণা কার্যক্রম গ্রহণ এবং এর সাথে সম্পৃক্ত স্থানীয়, আঞ্চলিক ও আন্তর্জাতিক বিভিন্ন উন্নয়ন সহযোগীদের মধ্যে সমন্বয় সাধন, পর্যবেক্ষণ ও মূল্যায়ন;
4. গ্রামীণ অবকাঠামো সংস্কার কর্মসূচি, গ্রামীণ অবকাঠামো রক্ষণাবেক্ষণ (টেস্ট রিলিফ), ভিজিএফ, জিআর সাহায্য এবং এ ধরনের অন্যান্য কর্মসূচি প্রণয়ন ও বাস্তবায়নের মাধ্যমে খাদ্য নিরাপত্তা নিশ্চিত করার লক্ষ্যে মানবিক সহায়তা;
5. অতি দরিদ্রদের ঝুঁকি হ্রাসকল্পে বছরের বিভিন্ন সময়ে কর্মাভাবকালে (Lean Period) কর্মসংস্থান নিশ্চিতকরণ;
6. বৈদেশিক সূত্র হতে প্রাপ্ত খাদ্য ও অন্যান্য জরুরি মানবিক সহায়তা ব্যবহার ও বিতরণ বিষয়ে সমন্বয় সাধন;
7. শরণার্থী বিষয়ক কর্মসূচি বাস্তবায়ন ও সংশ্লিষ্ট জাতীয় ও আন্তর্জাতিক সংস্থার সাথে সমন্বয় সাধন; এবং
8. দুর্যোগ ঝুঁকি হ্রাস কল্পে ক্ষুদ্রব্রিজ/কালভার্ট, বহুমুখী ঘূর্ণিঝড়/বন্যা আশ্রয়কেন্দ্র, মুজিবকিল্লা, জাতীয় দুর্যোগ ব্যবস্থাপনা প্রশিক্ষণ ও গবেষণা ইন্সটিটিউট স্থাপন, রেড ক্রিসেন্ট ভবন নির্মাণ, ঘূর্ণিঝড় প্রস্তুতি কর্মসূচি (সিপিপি)-এর স্থায়ী ভবন নির্মাণ, গ্রামীণ এলাকায় হেরিংবোন বন্ড রাস্তা নির্মাণ ও মেরামত এবং দরিদ্র অসহায়, ভূমিহীন ও গৃহহীন পরিবারের জন্য দুর্যোগ সহনীয় বাসগৃহ নির্মাণ।

**২.০ মধ্যমেয়াদি কৌশলগত উদ্দেশ্য ও কার্যক্রমসমূহ**

| মধ্যমেয়াদি কৌশলগত উদ্দেশ্য | কার্যক্রমসমূহ | বাস্তবায়নকারী অধিদপ্তর/সংস্থা |
| --- | --- | --- |
| ১ | ২ | ৩ |
| 1. দুর্যোগ ব্যবস্থাপনা পদ্ধতি প্রাতিষ্ঠানিকীকরণ | * দুর্যোগ ব্যবস্থাপনা বিষয়ে দুর্যোগপ্রবণ এলাকার বিভিন্ন পর্যায়ের কমিটির সদস্যদেরসহ সংশ্লিষ্ট সকলকে প্রশিক্ষণ প্রদান * দুর্যোগ স্বেচ্ছাসেবকদের প্রশিক্ষণ প্রদান | * সচিবালয় * দুর্যোগ ব্যবস্থাপনা অধিদপ্তর * সচিবালয় |
| * দুর্যোগ মোকাবিলার জন্য উদ্ধারকারী যানবাহন ও যন্ত্রপাতি সংগ্রহ, সংরক্ষণ ও বিতরণ * সমন্বিত দুর্যোগ ঝুঁকি ব্যবস্থাপনা প্রক্রিয়া শক্তিশালীকরণ | * দুর্যোগ ব্যবস্থাপনা অধিদপ্তর |
| 1. দুর্যোগ ঝুঁকি হ্রাসের লক্ষ্যে অবকাঠামো নির্মাণ এবং সংস্কার | * দ্রুত পানি নিস্কাশনের জন্য ছোট ও মাঝারি আকারের ব্রিজ ও কালভার্ট নির্মাণ * উপকূলীয় এলাকায় বহুমুখী ঘূর্ণিঝড় আশ্রয়কেন্দ্র নির্মাণ ও রক্ষণাবেক্ষণ * বন্যাপ্রবণ/নদী ভাঙ্গন এলাকায় বহুমুখী বন্যা আশ্রয়কেন্দ্র নির্মাণ ও রক্ষণাবেক্ষণ * দুর্যোগ সহনীয় বাড়ী নির্মাণ * মুজিব কিল্লা নির্মাণ ও রক্ষণাবেক্ষণ * গ্রামীণ এলাকায় হেরিংবোন বন্ড রাস্তা নির্মাণ | * দুর্যোগ ব্যবস্থাপনা অধিদপ্তর |
| 1. দুর্যোগকালীন বিপদাপন্ন ও দুর্দশাগ্রস্ত জনগোষ্ঠীর দুর্দশালাঘব ও ঝুঁকিহ্রাসকরণ | * জলবায়ু পরিবর্তনজনিত ঝুঁকিহ্রাসের জন্য অভিযোজন কার্যক্রম গ্রহণ * লোকাল ডিজাস্টার রিস্ক রিডাকশন প্ল্যান (LDRRP) প্রকল্পের আওতায় ‘স্থা‌নীয় দুর্যোগ ঝুঁকি হ্রাসের পরিকল্পনা প্রনয়ণ * অতিদরিদ্র জনগোষ্ঠীর দুর্ভোগ লাঘবের জন্য কর্মাভাবকালে কর্মসৃজন কর্মসূচি গ্রহণ এবং চিহ্নিত দুর্যোগপ্রবণ এলাকায় অতি দরিদ্রদের বিশেষত দরিদ্র দুঃস্হ নারীদের কর্মসংস্থান * অন্তর্নিহিত ঝুঁকি চিহ্নিতকরণ ও আগাম সংকেতের মাধ্যমে জান ও মালের ক্ষয়ক্ষতি কমানো | * সচিবালয় |
| * গ্রামীণ অবকাঠামো উন্নয়ন এবং সংস্কার কর্মসূচি বাস্তবায়ন * টিআর কর্মসূচি বাস্তবায়ন * ভিজিএফ কর্মসূচি বাস্তবায়ন * জিআর খাদ্য, জিআর নগদ, শিশু খাদ্য, গো-খাদ্য, কম্বল, ঢেউটিন, দারিদ্রদের জন্য গৃহনির্মাণ মঞ্জুরি বিতরণ | * দুর্যোগ ব্যবস্থাপনা অধিদপ্তর |

**৩.০ দারিদ্র্য নিরসন, নারী উন্নয়ন ওজলবায়ু সংক্রান্ত তথ্য**

**৩.১ দারিদ্র্য নিরসন,নারী উন্নয়নও জলবায়ুর উপর কৌশলগত উদ্দেশ্যসমূহের প্রভাব**

**৩.১.১ দুর্যোগ ব্যবস্থাপনা পদ্ধতি প্রাতিষ্ঠানিকীকরণ**

**দারিদ্র্য নিরসনের উপর প্রভাব:** দুর্যোগপ্রবণ এলাকায় জনগণকে আগাম দুর্যোগ বার্তা প্রদান, দুর্যোগ মোকাবিলায় প্রয়োজনীয় প্রশিক্ষণ প্রদান এবং জনসচেতনতা বৃদ্ধির কার্যক্রম, স্বেচ্ছাসেবক বাহিনী শক্তিশালীকরণ ও ঝুঁকিহ্রাস কার্যক্রম বাস্তবায়নের ফলে দুর্যোগ ঝুঁকি হ্রাস পাচ্ছে এবং এর সাথে সম্পৃক্ত মন্ত্রণালয়, সংস্থা ও উন্নয়ন সহযোগীদের মধ্যে অংশীদারিত্ব বৃদ্ধি ও সমন্বয় সাধনের মাধ্যমে দুর্যোগ মোকাবিলায় দরিদ্র ঝুঁকিপূর্ণ জনগোষ্ঠীর সক্ষমতা বৃদ্ধি পাচ্ছে। প্রাকৃতিক দুর্যোগজনিত জানমালের ক্ষয়ক্ষতি হ্রাসকল্পে কমিউনিটি এমপাওয়ারমেন্ট (community empowerment), ক্যাপাসিটি বিল্ডিং (capacity building) এবং রেসপন্স ম্যানেজমেন্ট (response management) শক্তিশালীকরণ কার্যক্রমও গ্রহণ করা হয়। দুর্যোগ ব্যবস্থাপনার কাঠামোগত ও গুণগত পরিবর্তনের ফলে জীবন ও সম্পদের ক্ষয়ক্ষতি হ্রাস পাচ্ছে এবং দরিদ্র জনগোষ্ঠীর আর্থ-সামাজিক নিরাপত্তা বৃদ্ধি পাচ্ছে। এর ফলে দেশের দারিদ্র্য নিরসনে ইতিবাচক প্রভাব পড়ছে।

**নারী উন্নয়নের উপর প্রভাব:** দুর্যোগপ্রবণ এলাকায় সচেতনতা বৃদ্ধিমূলক কার্যক্রম গ্রহণ ও বাস্তবায়নে নারীদের সম্পৃক্ত ও তাদের জীবন ও জীবিকার উপর প্রশিক্ষণ প্রদান করার ফলে দুর্যোগ মোকাবিলায় তাদের সক্ষমতা বৃদ্ধি পাচ্ছে এবং ফলশ্রুতিতে দারিদ্র্য ও দুর্যোগ ঝুঁকি হ্রাস পাচ্ছে। নারীদেরকে দুর্যোগ স্বেচ্ছাসেবক প্রশিক্ষণ প্রদানের ফলে নারীদের দুর্যোগ ঝুঁকি হ্রাস পাচ্ছে।

**জলবায়ু অভিযোজন ও প্রশমনের উপর প্রভাব:** দুর্যোগ ব্যবস্থাপনা বিষয়ে দুর্যোগপ্রবণ এলাকার বিভিন্ন পর্যায়ের কমিটির সদস্য ও স্বেচ্ছাসেবকসহ সংশ্লিষ্ট সকলকে প্রশিক্ষণ প্রদানের মাধ্যমে জলবায়ু পরিবর্তনজনিত দুর্যোগের অভিঘাত হতে জীবন ও সম্পদ রক্ষা করা সম্ভব হবে। তাছাড়া, দুর্যোগকালীন এবং দুর্যোগ-পরবর্তী উদ্ধারকারী যানবাহন ও যন্ত্রপাতি সংগ্রহ, সংরক্ষণ ও বিতরণ; সমন্বিত দুর্যোগ ঝুঁকি ব্যবস্থাপনা প্রক্রিয়া শক্তিশালীকরণ ইত্যাদি কাজের মাধ্যমে জলবায়ু পরিবর্তনের ঝুঁকি মোকাবিলার সক্ষমতা এবং অভিযোজন ক্ষমতা বৃদ্ধি পাবে।

**৩.১.২ দুর্যোগ ঝুঁকি হ্রাসের লক্ষ্যে অবকাঠামো নির্মাণ এবং সংস্কার**

**দারিদ্র্য নিরসনের উপর প্রভাব:** দুর্যোগপ্রবণ এলাকায় আশ্রয়কেন্দ্র নির্মাণের ফলে দরিদ্র মানুষ সহায় সম্বলসহ আশ্রয় গ্রহণ করে। দুর্যোগ সহনীয় উঁচু ঘর-বাড়ি ও মুজিব কিল্লা নির্মাণের ফলে জনগণ তাদের পশুসম্পদ সেখানে স্থানান্তর করে তাদের পুঁজি রক্ষা করতে পারছে। ব্রিজ ও কালভার্ট নির্মাণের মাধ্যমে পানি নিস্কাশনের ফলে তাদের ফসল রক্ষা পাচ্ছে। এর ফলে দারিদ্র্য হ্রাস পাচ্ছে।

**নারী উন্নয়নের উপর প্রভাব:** দুর্যোগকালীন সময়ে সহজ যোগাযোগ ব্যবস্থা সকল নাগরিক বিশেষত নারী ও শিশুদের উদ্ধার কাজে সহায়ক ভূমিকা পালন করে থাকে। বন্যা ও ঘূর্ণিঝড়ের সময়ে আশ্রয়কেন্দ্রে আশ্রয় নিয়ে নারী ও শিশুর জীবন রক্ষা পায়। যাতায়াত ও পরিবহন সুবিধার সামগ্রিক সুফল নারী উন্নয়নকে ত্বরান্বিত করে।

**জলবায়ু অভিযোজন ও প্রশমনের উপর প্রভাব:** দুর্যোগপ্রবণ এলাকায় ব্রিজ ও কালভার্ট নির্মাণের দ্বারা বন্যা ও জলোচ্ছ্বাসের পর দ্রুত পানি নিষ্কাশনের মাধ্যমে জলবায়ু পরিবর্তনজনিত ক্ষতিকর প্রভাব হ্রাস করা সম্ভব হবে। উপকূলীয় এবং বন্যাপ্রবণ এলাকায় বহুমুখী ঘূর্ণিঝড় আশ্রয়কেন্দ্র নির্মাণ ও রক্ষণাবেক্ষণ, দুর্যোগ সহনীয় বাসগৃহ নির্মাণ, সামাজিক প্রতিষ্ঠানের মাঠ উঁচুকরণ ও মুজিব কিল্লা নির্মাণ ইত্যাদির মাধ্যমে মানুষের জলবায়ু পরিবর্তনজনিত দুর্যোগের অভিঘাত মোকাবিলার সক্ষমতা ও অভিযোজন ক্ষমতা বৃদ্ধি পাবে।

**৩.১.৩ দুর্যোগকালীন বিপদাপন্ন ও দুর্দশাগ্রস্ত জনগোষ্ঠীর দুর্দশা লাঘব ও ঝুঁকিহ্রাসকরণ**

**দারিদ্র্য নিরসনের উপর প্রভাব:** দুর্যোগ ঝুঁকি হ্রাসকল্পে কর্মাভাবকালে (Agricultural slack season) এবং দুর্যোগে ক্ষতিগ্রস্ত এলাকায় অতিদরিদ্রদের কর্মসংস্থান কর্মসূচি, টিআর, কাবিটা ও অন্যান্য কর্মসূচির মাধ্যমে প্রতি বছর ন্যূনতম ৬৫-৭০ লক্ষ উপকারভোগী জনগোষ্ঠী এবং দুর্যোগ অভিঘাতজনিত তাৎক্ষণিক সাহায্য হিসেবে ভিজিএফ কর্মসূচির মাধ্যমে প্রায় ২৫ লক্ষ দরিদ্র উপকারভোগীর দুর্দশা লাঘবের ফলে তাদের দারিদ্র্য হ্রাস পাচ্ছে। এছাড়া দুর্যোগ অভিঘাতজনিত তাৎক্ষণিক সাহায্য হিসেবে জিআর (চাল ও নগদ টাকা), শিশু খাদ্য, পশু খাদ্য, কম্বল, ঢেউটিন, গৃহনির্মাণ মঞ্জুরি ইত্যাদি বিতরণ ও অন্যান্য মানবিক সহায়তার মাধ্যমে ক্ষতিগ্রস্ত নাগরিকের জীবন ও সম্পদের ক্ষয়ক্ষতি কাটিয়ে উঠা সম্ভব হচ্ছে।

**নারী উন্নয়নের উপর প্রভাব:** লক্ষ্যভিত্তিক ও নারীবান্ধব কর্মসূচির উপকারভোগীর সংখ্যা কমপক্ষে ৩০ ভাগ নারী হওয়ায় তাদের অগ্রাধিকার প্রদানের ফলে দরিদ্র ও দুঃস্থ নারীদের কর্মসংস্থান হচ্ছে ও আয় বৃদ্ধি পাচ্ছে এবং তাদের খাদ্য প্রাপ্তি সহজতর হচ্ছে। বড় ধরনের দুর্যোগের সময় অগ্রাধিকার ভিত্তিতে নারী, শিশু ও প্রতিবন্ধীদের নিরাপদ আশ্রয়ে সরিয়ে নেয়া হয় এবং তাদের খাবার ও ঔষধপত্র সরবরাহ করা হয়। ফলে তাদের সামাজিক নিরাপত্তা ও দুর্যোগ মোকাবেলায় সক্ষমতা বৃদ্ধি পাচ্ছে।

**জলবায়ু অভিযোজন ও প্রশমনের উপর প্রভাব:** চিহ্নিত দুর্যোগপ্রবণ এলাকায় অতিদরিদ্রদের বিশেষত দরিদ্র ও দুঃস্থ নারীদের কর্মসংস্থান, টিআর ও ভিজিএফ কর্মসূচি বাস্তবায়ন, জিআর খাদ্য ও জিআর নগদ, শিশু খাদ্য ও পশু খাদ্য, কম্বল, ঢেউটিন, গৃহনির্মাণ মঞ্জুরি বিতরণ ইত্যাদি কার্যক্রমের মাধ্যমে দরিদ্র জনগোষ্ঠীর জলবায়ু পরিবর্তনজনিত বিরূপ প্রভাব মোকাবেলার সক্ষমতা বৃদ্ধি পাবে। তাছাড়া, জলবায়ু পরিবর্তনের অন্তর্নিহিত ঝুঁকি চিহ্নিতকরণ ও আগাম সংকেতের মাধ্যমে জীবন ও সম্পদের ক্ষয়ক্ষতি কমানো সম্ভব হবে।

**৩.২ দারিদ্র্য নিরসন, নারী উন্নয়ন ও জলবায়ু পরিবর্তন সম্পর্কিত বরাদ্দ**

(হাজার টাকায়)

| বিবরণ | বাজেট  ২০2৫-২৬ | প্রক্ষেপণ | |
| --- | --- | --- | --- |
| ২০২৬-২৭ | 202৭-2৮ |
| দারিদ্র্র্য নিরসন |  |  |  |
| নারী উন্নয়ন |  |  |  |
| জলবায়ু পরিবর্তন |  |  |  |

**৪.১ অগ্রাধিকার ব্যয় খাত/কর্মসূচিসমূহ (Priority Spending Areas/Programmes)**

| অগ্রাধিকার ব্যয় খাত/কর্মসূচিসমূহ | সংশ্লিষ্ট মধ্যমেয়াদি কৌশলগত উদ্দেশ্য |
| --- | --- |
| 1. **সামাজিক নিরাপত্তা কর্মসূচি সম্প্রসারণ**   কর্মাভাবকালে অতিদরিদ্র জনগোষ্ঠির জন্য কর্মসংস্থান কর্মসূচি এবং দুর্যোগকালীন ও দুর্যোগ পরবর্তী সময়ে গ্রামীণ অবকাঠামো সংস্কার (কাবিখা/কাবিটা) কর্মসূচি, গ্রামীণ অবকাঠামোসমূহের রক্ষণাবেক্ষণ (টিআর) কর্মসূচি, ভিজিএফ কর্মসূচি এবং বিপদাপন্নতা হ্রাসে অন্যান্য মানবিক সহায়তা কার্যক্রম দরিদ্র জনগোষ্ঠীর কর্মসংস্থান এবং খাদ্য নিরাপত্তা নিশ্চিত করে। এ বিবেচনায় অগ্রাধিকার তালিকায় এটিকে ১ম স্থানে রাখা হয়েছে। | * দুর্যোগকালীন বিপদাপন্ন ও দুর্দশাগ্রস্ত জনগোষ্ঠীর দুর্দশালাঘব ও ঝুঁকিহ্রাসকরণ |
| 1. **দুর্যোগ ঝুঁকি হ্রাসের লক্ষ্যে অবকাঠামো নির্মাণ ও সংস্কার**   ক্ষুদ্র/মাঝারি সেতু/কালভার্ট, হেরিং বোন বন্ড রাস্তা, মুজিব কিল্লা, জেলা ত্রাণ গুদাম-কাম-দুর্যোগ ব্যবস্থাপনা তথ্যকেন্দ্র নির্মাণ, দুর্যোগ সহনীয় বাসগৃহ নির্মাণ এবং ঘূর্ণিঝড় ও বন্যা আশ্রয়কেন্দ্র নির্মাণের মাধ্যমে খাদ্য নিরাপত্তা নিশ্চিতকরণ ও দুর্যোগ ঝুঁকি হ্রাস। দুর্যোগের সময় জানমালের নিরাপত্তা প্রদান এ বিভাগের অন্যতম প্রধান দায়িত্ব। এ কারণে ঘূর্ণিঝড় ও বন্যা আশ্রয় কেন্দ্র ও নিরবিচ্ছিন্ন যোগাযোগ ব্যবস্থা রক্ষার জন্য গ্রামীণ এলাকায় ক্ষুদ্র/মাঝারি সেতু/কালভার্ট ও হেরিং বোন বন্ড রাস্তা, মানুষ ও গবাদি পশুর নিরাপত্তার জন্য মুজিব কিল্লা এবং জরুরি প্রয়োজনে খাদ্য নিরাপত্তার লক্ষ্যে জেলা ত্রাণ গুদাম-কাম-দুর্যোগ ব্যবস্থাপনা তথ্যকেন্দ্র এবং দরিদ্র জনগোষ্ঠীর জন্য দুর্যোগ সহনীয় বাসগৃহ নির্মাণকে অগ্রাধিকার তালিকায় ২য় স্থানে রাখা হয়েছে। | * দুর্যোগ ঝুঁকি হ্রাসের লক্ষ্যে অবকাঠামো নির্মাণ এবং সংস্কার |
| 1. **অনুসন্ধান এবং উদ্ধারকারী যানবাহন ও যন্ত্রপাতি সংগ্রহ**   অনুসন্ধান এবং উদ্ধারকারী যানবাহন ও যন্ত্রপাতি সংগ্রহ এবং ব্যবহারের মাধ্যমে Urban Resilienceএবং Disaster Risk Management সুসংহত হয়। তাছাড়া, দুর্যোগে মানুষের জীবন ও সম্পদ রক্ষায় উদ্ধারকারী যানবাহন ও যন্ত্রপাতি গুরুত্বপূর্ণ ভূমিকা রাখে। এ কারণে উদ্ধারকারী যানবাহন ও যন্ত্রপাতি সংগ্রহ ও এর রক্ষণাবেক্ষণকে অগ্রাধিকার তালিকার ৩য় স্থানে রাখা হয়েছে। | * দুর্যোগ ব্যবস্থাপনা পদ্ধতি প্রাতিষ্ঠানিকীকরণ |
| 1. **ঝুঁকিহ্রাস প্রশিক্ষণ, গবেষণা ও সচেতনতা কার্যক্রম**   বিশ্বব্যাপী জলবায়ু পরিবর্তনের ফলে ঝুঁকি হ্রাসে সার্বিক দুর্যোগ ব্যবস্থাপনা কার্যক্রমকে যুগোপযোগী করা এবং অভিযোজন কার্যক্রম পরিচালনা, পর্যবেক্ষণ ও মূল্যায়নের জন্য প্রশিক্ষণ, গবেষণা ও জনসচেতনতামূলক কর্মসূচি গ্রহণের কোন বিকল্প নেই। সে বিবেচনায় এ কার্যক্রমটিকে অগ্রাধিকার তালিকায় রাখা হয়েছে। | * দুর্যোগ ব্যবস্থাপনা পদ্ধতি প্রাতিষ্ঠানিকীকরণ |

**৪.২ মধ্যমেয়াদি ব্যয় প্রাক্কলন ও প্রক্ষেপণ (২০২৫-2৬ হতে ২০২৭-২৮)**

**৪.২.১ দপ্তর/সংস্থা/প্রাতিষ্ঠানিক ইউনিটওয়ারী ব্যয়**

(হাজার টাকায়)

| বিবরণ | বাজেট | সংশোধিত  বাজেট | বাজেট  ২০2৫-২৬ | প্রক্ষেপণ | |
| --- | --- | --- | --- | --- | --- |
| ২০২৪-২৫ | | ২০২৬-২৭ | ২০২৭-২৮ |
|  |  |  |  |  |  |

**৪.২.২ অর্থনৈতিক গ্রুপ কোড অনুযায়ী ব্যয়**

(হাজার টাকায়)

| অর্থনৈতিক গ্রুপ কোড | বিবরণ | বাজেট | সংশোধিত  বাজেট | বাজেট  ২০2৫-২৬ | প্রক্ষেপণ | |
| --- | --- | --- | --- | --- | --- | --- |
| ২০২৪-২৫ | | ২০২৬-২৭ | ২০২৭-২৮ |
|  |  |  |  |  |  |  |

**৫.০ মন্ত্রণালয়/বিভাগের প্রধান কর্মকৃতি নির্দেশকসমূহ(Key Performance Indicators)**

| নির্দেশক | সংশ্লিষ্ট কৌশলগত উদ্দেশ্য | পরিমাপের একক | সংশোধিত লক্ষ্যমাত্রা | প্রকৃত অর্জন | লক্ষ্যমাত্রা | সংশোধিত লক্ষ্যমাত্রা | মধ্যমেয়াদি লক্ষ্যমাত্রা | | |
| --- | --- | --- | --- | --- | --- | --- | --- | --- | --- |
| ২০২৩-২৪ | | ২০২৪-২৫ | | ২০২৫-২৬ | ২০২৬-২৭ | ২০২৭-২৮ |
| ১ | ২ | ৩ | ৪ | ৫ | ৬ | ৭ | ৮ | ৯ | ১০ |
| 1. সামাজিক নিরাপত্তা কর্মসূচির আওতায় কর্মাভাবকালে সুবিধাভোগী | ৩ |  |  |  |  |  |  |  |  |
| (ক) অতিদরিদ্রদের কর্মসংস্থান কর্মসূচি | লক্ষ জন | ২৭.০০ |  | ২০.০০ |  | ২০.০০ | ২০.০০ |  |
| (খ)কাবিখা/কাবিটা | ১৮.০০ |  | ১৮.০০ |  | ১৮.০০ | ১৮.০০ |  |
| (গ)ত্রাণ কার্য নগদ-টিআর | ২৬.৫০ |  | ২৬.৫০ |  | ২৬.৬০ | ২৬.৬৫ |  |
| (ঘ) ভিজিএফ | ৩ | ২৫০.০০ |  | ৪০০.০০ |  | ৪০০.০০ | ৪০০.০০ |  |
| 1. আশ্রয়কেন্দ্রের ধারণ ক্ষমতা | ২ | লক্ষ জন | ১.৮৫ |  | ১.৯০ |  | ২.০০ | ২.০০ |  |
| 1. দুর্যোগ ব্যবস্থাপনা কমিটির সদস্যদের প্রশিক্ষণের কাভারেজ | ১ | সংখ্যা (হাজার) | ১.৮৫ |  | ১.৯০ |  | ২.০০ | ২.০০ |  |
| 1. দুর্যোগ স্বেচ্ছাসেবকদের প্রশিক্ষণের কাভারেজ | ১ | সংখ্যা (হাজার) | ১৫.৫০ |  | ১৫.৭৫ |  | ১৬.০০ | ১৬.০০ |  |
| 1. মুজিব কিল্লার ধারণক্ষমতা | ২ | লক্ষ জন | ৯.৫০ |  | ৯.৭৫ |  | ১০.০০ | ১০.০০ |  |
| 1. দুর্যোগ সহনীয় বাসগৃহ নির্মাণ | ২ | সংখ্যা (হাজার | ৪৫ |  | ৪৫ |  | ৪৫ | ৪৫ |  |

**৬.০ অধিদপ্তর/সংস্থার সাম্প্রতিক অর্জন, কার্যক্রমসমূহ এবং ফলাফল নির্দেশক ও লক্ষ্যমাত্রা এবং ব্যয় প্রাক্কলন**

**৬.১ সচিবালয়**

**৬.১.১ সাম্প্রতিক অর্জন:** দুর্যোগ ব্যবস্থাপনা ও ত্রাণ মন্ত্রণালয়ের অধীন ঘূর্ণিঝড় প্রস্তুতি কর্মসূচি (সিপিপি) কর্তৃক নারীর ক্ষমতায়নের উদ্যোগের স্বীকৃতি হিসেবে জাতিসংঘের সম্মানজনক ‘জাতিসংঘ জনসেবা পদক-২০২১’ অর্জন করেছে। জনগণ ও বেসরকারি সংস্থা সমূহকে স্বেচ্ছাসেবায় উদ্বুদ্ধকরণের লক্ষ্যে স্বেচ্ছাসেবা নীতিমালা ২০২৩ প্রণয়ন করা হয়েছে। প্রায় ১১ লক্ষ বলপূর্বক বাস্তুচ্যুত মায়ানমার নাগরিকদের খাদ্য ও আশ্রয়সহ অন্যান্য মানবিক সহায়তা প্রদান করা হয়েছে। বাস্তুচ্যুত মায়ানমার নাগরিকদের স্বদেশে প্রত্যাবর্তনের নিমিত্ত ০১টি জেটি পুনঃনির্মাণ ও ০৩টি ট্রানজিট/প্রত্যাবাসন সেন্টার নির্মাণ করা হয়েছে। দুর্যোগ এলাকায় ২৭৫টি বন্যা আশ্রয়কেন্দ্র, ৬১টি মুজিব কিল্লাসহ ২৪৩৭.৬৫ কিমি. গ্রাম্য রাস্তা এইচবিবিকরণ করা হয়। আইভিআর প্রযুক্তির মাধ্যমে মোবাইল ফোনে টোল ফ্রি ১০৯০ নম্বরে ডায়াল করে হালনাগাদ দুর্যোগের পূর্বাভাস ও আবহাওয়া বার্তা জানানোর ব্যবস্থা গ্রহণ করা হয়েছে। অতি দরিদ্রদের জন্য কর্মসূচির আওতায় প্রায় ২৭.২৫ লক্ষ হতদরিদ্র গ্রামীণ বেকার শ্রমিকের জন্য দুই পর্বে আশি দিনের কর্মসংস্থান নিশ্চিত করার ব্যবস্থা নেওয়া হয়েছে, যার এক তৃতীয়াংশ মহিলা। প্রতিবন্ধী ব্যক্তি, নারী, শিশু, বয়স্ক ব্যক্তি ও তাদের মালামাল উদ্ধার ও নিরাপদ স্থানে স্থানান্তরের জন্য ৬০টি Multipurpose Accesible Rescue Boat বাংলাদেশ নৌবাহিনীর মাধ্যমে প্রস্তুত করে বিভিন্ন জেলায় সরবরাহ করা হয়েছে।

**৬.১.২ কার্যক্রমসমূহ,ফলাফল নির্দেশক এবং নির্দেশকের লক্ষ্যমাত্রা**

| কার্যক্রম | ফলাফল নির্দেশক | সংশিষ্ট কৌশলগত উদ্দেশ্য এর ক্রমিক | পরিমাপের একক | সংশোধিত লক্ষ্যমাত্রা | প্রকৃত অর্জন | লক্ষ্যমাত্রা | সংশোধিত লক্ষ্যমাত্রা | মধ্যমেয়াদি লক্ষ্যমাত্রা | | |
| --- | --- | --- | --- | --- | --- | --- | --- | --- | --- | --- |
| ২০২৩-২৪ | | ২০২৪-২৫ | | ২০২৫-২৬ | ২০২৬-২৭ | ২০২৭-২৮ |
| ১ | ২ | ৩ | ৪ | ৫ | ৬ | ৭ | ৮ | ৯ | ১০ | ১১ |
| 1. দুর্যোগ ব্যবস্থাপনা বিষয়ে দুর্যোগপ্রবণ এলাকার বিভিন্ন পর্যায়ের কমিটির সদস্যসহ সংশ্লিষ্ট সকলকে প্রশিক্ষণ প্রদান | দক্ষ দুর্যোগ ব্যবস্থাপক | 1 | জন  (হাজার) | ১.৯০ |  | ১.৮৫ |  | ২.০০ | ২.০০ |  |
| 1. দুর্যোগ স্বেচ্ছাসেবকদের প্রশিক্ষণ প্রদান | দক্ষ দুর্যোগ স্বেচ্ছাসেবক | 1 | জন  (হাজার) | ১৫.৫০ |  | ১৫.৭৫ |  | ১৬.০০ | ১৬.০০ |  |
| 1. জলবায়ু পরিবর্তনজনিত ঝুঁকিহ্রাসের জন্য অভিযোজন কার্যক্রম গ্রহণ | অভিযোজন কার্যক্রম | ১ | কার্যক্রম সংখ্যা (হাজার) | ২.০০ |  | ২.১০ |  | ২.১৫ | ২.১৫ |  |
| 1. লোকাল ডিজাস্টার রিস্ক রিডাকশন প্লান (LDRRP) এর আওতায় স্থানীয় পর্যায়ে দুর্যোগ ঝুঁকির পরিকল্পনা প্রণয়ন | ভূমিকম্প ঝুঁকির পরিকল্পনা প্রণয়ন | ৩ | সংখ্যা | ৪ |  | ২ |  | ০ | ০ |  |
| 1. অতিদরিদ্র জনগোষ্ঠীর দুর্ভোগ লাঘবের জন্য কর্মাভাবকালে কর্মসৃজন কর্মসূচি গ্রহণ এবং চিহ্নিত দুর্যোগপ্রবণ এলাকায় অতি দরিদ্রদের বিশেষত দরিদ্র দুঃস্হ নারীদের কর্মসংস্থান | কর্মসংস্থান | 3 | লক্ষ জন মাস | ২৭.৩০ |  | ২০.০০ |  | ২০.০০ | ২০.০০ |  |
| 1. অন্তর্নিহিত ঝুঁকি চিহ্নিতকরণ ও আগাম সংকেতের মাধ্যমে জান ও মালের ক্ষয়ক্ষতি কমানো | স্বেচ্ছাসেবক প্রশিক্ষণ ও যন্ত্রপাতি সরবরাহ | 3 | জন  (হাজার) | ৭.০০ |  | ৭.০০ |  | ৭.০০ | ৭.০০ |  |

**৬.১.৩ অপারেশন ইউনিট, স্কিম এবং প্রকল্পওয়ারি মধ্যমেয়াদি ব্যয় প্রাক্কলন**

(হাজার টাকায়)

| অপারেশন ইউনিট, স্কিম এবং প্রকল্পের নাম | সংশ্লিষ্ট কার্যক্রম | প্রকৃত  ২০২৩-২৪ | বাজেট | সংশোধিত  বাজেট | মধ্যমেয়াদি ব্যয় প্রাক্কলন | | |
| --- | --- | --- | --- | --- | --- | --- | --- |
| ২০২৪-2৫ | | ২০2৫-২৬ | ২০২৬-2৭ | 202৭-2৮ |
| ১ | ২ | ৩ | ৪ | ৫ | ৬ | ৭ | ৮ |
|  |  |  |  |  |  |  |  |

**৬.২ দুর্যোগ ব্যবস্থাপনা অধিদপ্তর**

**৬.২.১ সাম্প্রতিক অর্জন:** দুর্যোগ ঝুঁকিহ্রাস কার্যক্রমের অংশ হিসেবে কাবিখা কর্মসূচির আওতায় ৩.৯৩ লক্ষ মে:টন খাদ্যশস্য ও ২২৯২.৫৭ কোটি টাকার বিপরীতে ১,৩৬,৯৩৭টি প্রকল্প বাস্তবায়ন করা হয়েছে। টিআর কর্মসূচির আওতায় 4000.৬৬ কোটি টাকার বিপরীতে ৫,৫০,৯৫০টি প্রকল্প বাস্তবায়ন করা হয়েছে। জিআর খাতে ২.৩১ লক্ষ মে:টন খাদ্যশস্য ১,২৩,৫৯,৯২৫টি দুঃস্থ পরিবারের মাঝে এবং ১৪৯.৩৬ কোটি টাকা ১০,৮২,০১২টি দুঃস্থ পরিবারের মাঝে এবং ভিজিএফ কর্মসূচির ৭.০২ লক্ষ মে:টন খাদ্যশস্য ৭,০১,৮৭,৩৫৭টি দুস্থ উপকারভোগী পরিবারের মাঝে বিতরণ করা হয়েছে। গৃহনির্মাণ মঞ্জুরির ২৭.১৪ কোটি টাকা এবং ১,৬০,০০৯ বান্ডিল ঢেউটিন ৮০,০০৪টি দুঃস্থ পরিবারের মাঝে বিতরণ করা হয়েছে। দুঃস্থ ও শীতার্থ পরিবারের মাঝে ১৪.০০ লক্ষ কম্বল, ৬.৭৮ লক্ষ প্যাকেট শুকনা ও অন্যান্য খাবার ৬,৭৮,০২৬টি দুঃস্থ পরিবারের মাঝে বিতরণ করা হয়েছে। শিশু খাদ্য বাবদ ৩৮.২৭ কোটি টাকা ৭,৬৫,৩৫০টি দুঃস্থ পরিবারের মাঝে, গো-খাদ্য বাবদ ১০.৯৮ কোটি টাকা ২,১৯,৬৩০টি পরিবারের মাঝে বিতরণ করা হয়েছে। গ্রামীণ রাস্তায় কম বেশী ১৫ মিটার দৈর্ঘ্যের সেতু/কালভার্ট নির্মাণ প্রকল্পের আওতায় ১২৮.৬১ কোটি টাকা ব্যয়ে ৭৩৯১টি প্রকল্প বাস্তবায়ন করা হয়েছে। উপকূলীয় ও ঘূর্ণিঝড় প্রবণ এলাকায় ঘূর্ণিঝড় আশ্রয়কেন্দ্র নির্মাণ (২য় পর্যায়) এর মাধ্যমে ২২০টি প্রকল্প বাস্তবায়ন করা হয়েছে। আরবান রেজিলিয়েন্স প্রকল্প (ডিডিএম) এর আওতায় ৩৬.০০ কোটি টাকা দ্বারা ২০০০ জন সরকারি কর্মকর্তাকে প্রশিক্ষণ প্রদান করা হয়েছে। এছাড়া জেলা ত্রাণ গুদাম কাম দুর্যোগ ব্যবস্থাপনা তথ্যকেন্দ্র নির্মাণ প্রকল্পের আওতায় ৬১টি জেলা ত্রাণ গুদাম কাম দুর্যোগ ব্যবস্থাপনা তথ্যকেন্দ্র নির্মাণ কাজ সমাপ্ত হয়েছে।

**৬.২.২ কার্যক্রমসমূহ,ফলাফল নির্দেশক এবং নির্দেশকের লক্ষ্যমাত্রা**

| **কার্যক্রম** | **ফলাফল নির্দেশক** | **সংশিষ্ট কৌশলগত উদ্দেশ্য এর ক্রমিক** | **পরিমাপের একক** | **সংশোধিত লক্ষ্যমাত্রা** | **প্রকৃত অর্জন** | **লক্ষ্যমাত্রা** | **সংশোধিত লক্ষ্যমাত্রা** | **মধ্যমেয়াদি লক্ষ্যমাত্রা** | | |
| --- | --- | --- | --- | --- | --- | --- | --- | --- | --- | --- |
| ২০২৩-২৪ | | ২০২৪-২৫ | | ২০২৫-২৬ | ২০২৬-২৭ | ২০২৭-২৮ |
| **১** | **২** | **৩** | **৪** | **৫** | **৬** | **৭** | **৮** | **৯** | **১০** | **১১** |
| 1. দুর্যোগ মোকাবেলার জন্য উদ্ধারকারী যানবাহন ও যন্ত্রপাতি সংগ্রহ, সংরক্ষণ ও বিতরণ | উদ্ধারকারী যানবাহন ওযন্ত্রপাতি | ১ | কোটি টাকা | ৫০ |  | ৩৫০ |  | ৩৫০ | ৪০০ |  |
| 1. সমন্বিত দুর্যোগ ঝুঁকি ব্যবস্থাপনা প্রক্রিয়া শক্তিশালীকরণ | উপকারভোগী (লক্ষ জন) | ১ | জন (লক্ষ) | ১৫.০০ |  | ১৫.০০ |  | ১৫.০০ | ১৫.০০ |  |
| 1. দুর্যোগ ব্যবস্থাপনা বিষয়ে দুর্যোগপ্রবণ এলাকার সংশ্লিষ্ট সকলকে প্রশিক্ষণ প্রদান | দক্ষ দুর্যোগ ব্যবস্থাপক | ১ | সংখ্যা হাজার | ২.০০ |  | ২.০০ |  | ২.০০ | ২.০০ |  |
| 1. দ্রুত পানি নিস্কাশনের জন্য ছোট ও মাঝারি আকারের ব্রিজ, কালভার্ট নির্মাণ | ব্রীজ, কালভার্ট | ২ | হাজার  মিটার | ৩০.০০ |  | ৩০.০০ |  | ৩০.০০ | ৩০.০০ |  |
| 1. উপকূলীয় এলাকায় বহুমুখী ঘূর্ণিঝড় আশ্রয়কেন্দ্র নির্মাণ ও রক্ষণাবেক্ষণ | ঘূর্ণিঝড় আশ্রয়কেন্দ্র | ২ | হাজার  ব.মি. | ১৬০.০০ |  | ১৬৫.০০ |  | ১৬৫.০০ | ১৬৫.০০ |  |
| 1. বন্যাপ্রবণ/নদীভাঙন এলাকায় বহুমুখী বন্যা আশ্রয়কেন্দ্র নির্মাণ ও রক্ষণাবেক্ষণ | বন্যা আশ্রয়কেন্দ্র | ২ | হাজার  ব.মি. | ৫০.০০ |  | ৫০.০০ |  | ৫০.০০ | ৫০.০০ |  |
| 1. দুর্যোগ সহনীয় বাড়ী নির্মাণ | গৃহ নির্মাণ | ২ | সংখ্যা লক্ষ জন | ৮০.০০ |  | ৮০.০০ |  | ৮০.০০ | ৮০.০০ |  |
| 1. মুজিব কিল্লা নির্মাণ | আয়তন | ২ | হাজার ব.ফুট. | ৯.০০ |  | ৯.০০ |  | ৯.০০ | ৯.০০ |  |
| 1. গ্রামীণ এলাকায় হেরিংবোন বন্ড রাস্তা নির্মাণ | দৈর্ঘ্য | ২ | কি.মি. | ৭০০ |  | ৭০০ |  | ৮০০ | ৮০০ |  |
| 1. দেশের প্রতিটি জেলায় ১টি করে জেলা ত্রাণ গুদাম-কাম দুর্যোগ ব্যবস্থাপনা তথ্যকেন্দ্র নির্মাণ | আয়তন | ২ | হাজার ব.ফুট. | ১০০ |  | ৫০ |  | ০ | ০ |  |
| 1. গ্রামীণ অবকাঠামো উন্নয়ন এবং সংস্কার কর্মসূচি বাস্তবায়ন | উপকারভোগী | ৩ | সংখ্যা  (লক্ষ জন) | ১৮.০০ |  | ১৮.০০ |  | ১৮.০০ | ১৮.০০ |  |
| 1. টিআর কর্মসুচি বাস্তবায়ন | উপকারভোগী | ৩ | সংখ্যা  (লক্ষ জন) | ২৬.০০ |  | ২৬.৫০ |  | ২৬.৫০ | ২৬.৫০ |  |
| 1. ভিজিএফ কর্মসূচি বাস্তবায়ন | উপকারভোগী | ৩ | সংখ্যা  (লক্ষ জন) | ২৫০ |  | ৪০০ |  | ৪০০ | ৪০০ |  |
| 1. জিআর খাদ্য, শিশু খাদ্য, গো-খাদ্য, জিআর নগদ, কম্বল, ঢেউটিন, দারিদ্রদের জন্য গৃহনির্মাণ মঞ্জুরি বিতরণ | উপকারভোগী (লক্ষ) | ৩ | জন (লক্ষ) | ২৭০.০০ |  | ২৭৫.০০ |  | ২৭৫.০০ | ২৭৫.০০ |  |

**৬.২.৩ অপারেশন ইউনিট, স্কিম এবং প্রকল্পওয়ারি মধ্যমেয়াদি ব্যয় প্রাক্কলন**

(হাজার টাকায়)

| অপারেশন ইউনিট, স্কিম এবং প্রকল্পের নাম | সংশ্লিষ্ট কার্যক্রম | প্রকৃত  ২০২৩-২৪ | বাজেট | সংশোধিত  বাজেট | মধ্যমেয়াদি ব্যয় প্রাক্কলন | | |
| --- | --- | --- | --- | --- | --- | --- | --- |
| ২০২৪-2৫ | | ২০2৫-২৬ | ২০২৬-2৭ | 202৭-2৮ |
| ১ | ২ | ৩ | ৪ | ৫ | ৬ | ৭ | ৮ |
|  |  |  |  |  |  |  |  |